Diari Oficial de la Generalitat Valenciana


Sumari del DOGV 1527, del 23-04-1991 (1991/820920)

DECRET 46/1991, de 20 de març, del Consell de la Generalitat Valenciana, pel qual s'estableix el nombre, la composició i les normes de funcionament de les juntes arbitrals del transport a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/03/20/46/dof/vci/html**

### Dades del document

Número de DOGV
:   1527

Data del DOGV
:   23-04-1991

Secció del DOGV
:   DISPOSICIONS GENERALS

Número del document
:   1991/820920


Data del document
:   20-03-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 46/1991, de 20 de març, del Consell de la Generalitat Valenciana, pel qual s'estableix el nombre, la composició i les normes de funcionament de les juntes arbitrals del transport a la Comunitat Valenciana.  
La Llei 16/1987, de 30 de juliol, d'Ordenació dels Transports Terrestres creà les juntes arbitrals del transport com a un instrument per a resoldre de forma extrajudicial, les controvèrsies que pogueren sorgir derivades del compliment dels contractes de transport terrestre, i de les activitats auxiliars i complementàries del transport per carretera.  
El Reglament que desplega la citada Llei d?Ordenació dels Transports Terrestres, aprovat mitjançant el Reial Decret 1211/1990, de 28 de setembre, estableix les normes matrius per al seu funcionament.  
Atesa l'especial importància que el sector del transport de mercaderies té a la Comunitat Valenciana, la qual augmenta en afegir-se a la seua consideració el transport internacional i de viatgers, s'ha considerat convenient la immediata posada en funcionament dins del seu territori, de les juntes arbitrals del transport.  
Per tot això, segons que disposen els articles 22.e) i 35.c) de la Llei 5/1983, de 30 de desembre, de Govern Valencià, en relació amb l'article 12 de la Llei Orgànica 5/1987, de 30 de juliol, a proposta del Conseller d'Obres Públiques, Urbanisme i Transports i amb la deliberació prèvia del Govern Valencià en la reunió del dia 20 de març de 1991,  
DECRETE:  
Article primer  
Les disposicions incloses en aquest decret s'aplicaran a les actuacions de les juntes arbitrals del transport en l'àmbit territorial de la Comunitat Valenciana.  
Article segon  
Hi haurà tres juntes arbitrals del transport en el territori de la Comunitat Valenciana, que tindran la seu a les ciutats d'Alacant, Castelló i València, respectivament.  
Article tercer  
Cada una de les juntes estarà composta pel president i tres vocals, designats tots per la Direcció General de Transports.  
El president, que serà llicenciat en dret, i un vocal seran nomenats entre el personal de l'Administració amb coneixement de les matèries de competència de la Junta.  
Les altres dues vocalies seran ocupades: una per un representant dels carregadors o usuaris, i l'altra per un representant de les empreses de transport o d?activitats auxiliars i complementàries d?aquest. Els citats nomenaments es duran a terme per la Direcció General de Transports. En les dues últimes vocalies esmentades, la designació recaurà en les persones proposades per les organitzacions empresarials i d?usuaris més representatives, aquestes actuaran segons quin siga el sector del transport a què fera referència la controvèrsia.  
La determinació de la major representativitat es realitzarà d'acord amb la normativa vigent.  
La Direcció General de Transports designarà el secretari de cada una de les juntes; aquest càrrec recaurà en el vocal membre de l?Administració.  
Podran designar-se membres suplents tant del president com dels vocals de les juntes.  
Article quart  
1. Les juntes arbitrals en l?exercici de les seues funcions podran:  
a) Resoldre, amb els efectes previstos en la Llei 36/1988, de 5 de desembre, les controvèrsies de caràcter mercantil sorgides en relació amb el compliment dels contractes de transport terrestre i de les activitats auxiliars i complementàries del transport per carretera, entre les parts que intervenen o que hi tinguen un interés legítim, que siguen sotmeses al seu coneixement, segons que preveu la Llei d'Ordenació del Transport Terrestre. Estaran excloses de la competència de les juntes les controvèrsies de caràcter laboral o penal.  
b) Informar i dictaminar, a petició de l'Administració o de les persones que justifiquen un interés legítim, sobre les condicions de compliment dels contractes de transport terrestre i d'activitats auxiliars i complementàries de transport per carretera, les clàusules generals i particulars de llur execució, les incidències derivades d'aquesta execució, les tarifes aplicables i els usos de comerç, de compliment general.  
c) Actuar com a dipositàries i realitzar, si s'escau, l'alienació de les mercaderies no retirades que pogueren perdré's o que tingueren els ports sense pagar, per tal de garantir-ne la percepció al transportista.  
d) Realitzar a instància de qualsevol dels interessats, si hi hagués dubtes o discussions entre aquests sobre l'estat de les mercaderies transportades, abans de l'eventual plantejament de les controvèrsies a què fa referència l'apartat a), les funcions de peritatge sobre l'estat de les esmentades mercaderies, i realitzar-ne, si s'escau, el dipòsit.  
e) Les altres que, per tal de facilitar el compliment del contracte de transports i per a protegir els interessos dels transportistes i dels usuaris o carregadors, li siguen expressament atribuïdes legalment.  
2. Les funcions previstes en el punt anterior seran exercides per les juntes en relació amb els transports terrestres i, així mateix, amb aquells que es despleguen en virtut d'un únic contracte per més d'un mode de transport sempre que un d'aquests siga terrestre.  
Article cinqué  
La competència de les juntes per a la realització de les actuacions previstes en els apartats a) i b) de l'article 4 vindrà determinada pel lloc d'origen o de destinació del transport, o pel de realització del contracte, a elecció del peticionari o demandant. Pel que fa als apartats c) i d) del citat article, la junta competent serà la del territori en què es troben situades les mercaderies.  
Article sisé  
El laude emès per la junta s'acordarà per majoria simple dels seus membres i els empats es decidiran pel vot de qualitat del president. La Junta podrà dictar el laude sempre que estiga present el president i un vocal.  
Article seté  
Els laudes dictats per la junta tindran els efectes previstos en la legislació general d'arbitratge i contra ells només es podrà interposar recurs d'anul·lació i de revisió, per les causes específiques que s'hi preveuen. Transcorreguts deu dies des que es dictà el laude, podrà demanar-se?n l?execució davant del Jutge de Primera Instància del lloc en què s?haja dictat, i en aquest cas seran aplicables, així mateix, les previsions de la legislació general. d'arbitratge.  
Article vuité  
No serà preceptiva per a les actuacions davant la junta, l?assistència d'advocat ni de procurador. Això no obstant, les parts podran conferir llur representació mitjançant escrit adreçat a la junta, o compareixença davant la seua secretaria.  
Article nové  
Les actuacions de les juntes previstes en l'apartat a) de l'article 4 tindran caràcter gratuït, tret de les despeses que es generen per la pràctica de les proves necessàries, per a la resolució de la controvèrsia plantejada.  
El pagament de les costes es regirà pel que disposa la legislació general d'arbitratge.  
DISPOSICIONS FINALS  
Primera  
En tot allò que no preveu aquest decret serà d'aplicació, per a l'actuació de les juntes arbitrals del transport, el que disposa la legislació general d'arbitratge.  
Segona  
Es faculta el Conseller d'Obres Públiques, Urbanisme i Transports per a desplegar, interpretar i aplicar aquest decret.  
Tercera  
Aquesta disposició entrarà en vigor l?endemà de la publicació en el Diari Oficial de la Generalitat Valenciana.  
València, 20 de març de 1991.  
El President de la Generalitat,   
JOAN LERMA I BLASCO   
El Conseller d'Obres Públiques, Urbanisme i Transports,  
EUGENI BURRIEL DE ORUETA


Còpia Permalink ELI